
Számviteli információk szerepe a kockázatkezelésben

Kulcsszavak: hamis informálás; számviteli kockázat; vállalati kockázatkezelés
A dolgozat a mikro, azaz vállalati szintű számvitelre helyezi a hangsúlyt. Majd bemutatja a számviteli szabályozás három szintjét (nemzetközi, nemzeti, vállalati szintű szabályozást). Ezt követően rátér a számviteli szabálytalanság eredetére és tartalmára, majd számviteli csalás leggyakoribb módozataira és a pénzügyi beszámolókban előforduló csalás, hamis informálás kockázati tényezőire. A 2000-es éveket követően több amerikai vállalat bukását – többek között az Enron vállalat bukását – okozta a vállalati teljesítmény torzított kimutatás nyomán bekövetkezett vállalati krízis. A vállalati kockázatkezelés (ERM) új megközelítés került a válságot követően előtérbe, amely látszólag legyőzi a siló-alapú hagyományos kockázatkezelés (TRM) korlátait. Az ERM összvállalati szinten kezeli a kockázatokat az összegyűjtött információk alapján. A különböző cash-flow elköteleződések alakulásának függvényében alakítja ki a vállalat a cash flow változékonysággal kapcsolatos várakozásait. A dolgozat bemutat néhány mutatószámban meghúzódó torzítást, valamint a számviteli információk használhatóságát a kockáztatott cash-flow modell EBITDA eloszlásának meghatározásában. És rámutat arra, hogy torzított adatok használatakor alkalmatlan, illetve torzításmentes adatok figyelembevételekor fedezeti ügyletek esetén csalás, hamis információközlést indukálhat.



